turjo4nis/wikipedia-bn-dump-20250701 huggingface dataset:
ফুটবল ক্লাব দিনামো মস্কো

ফুটবল ক্লাব দিনামো মস্কো (এছাড়াও (দিনামো মস্কো অথবা এফসি দিনামো মস্কো ( ) নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২৩ সালের ১৮ই এপ্রিল তারিখে প্রতিষ্ঠিত হয়েছে। দিনামো মস্কো তাদের সকল হোম ম্যাচ মস্কোর ভিটিবি এরিনায় খেলে থাকে; যার ধারণক্ষমতা হচ্ছে ২৬,৩১৯। বর্তমানে এই ক্লাবের ম্যানেজারের দায়িত্ব পালন করছেন জান্দ্রো শোয়ার্টজ এবং সভাপতির দায়িত্ব পালন করছেন ইয়ুরি বেলকিন। রুশ গোলরক্ষক আন্তোন শুনিন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, দিনামো মস্কো এপর্যন্ত ২০টি শিরোপা জয়লাভ করেছে; যার মধ্যে ১১টি রুশ প্রিমিয়ার লীগ, ১টি রুশ জাতীয় ফুটবল লীগ, ৭টি রুশ কাপ এবং ১টি রুশ সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক ফুটবলে, দিনামো মস্কোর সবচেয়ে বড় সাফল্য হচ্ছে ১৯৭১–৭২ উয়েফা কাপ উইনার্স কাপে ফাইনালে পৌঁছানো, যেখানে তারা স্কটিশ ক্লাব র‍েঞ্জার্সের কাছে ৩–২ গোলের ব্যবধানে পরাজিত হয়েছিল।

অর্জন

ঘরোয়া
সোভিয়েত শীর্ষ লীগ / রুশ প্রিমিয়ার লীগ
চ্যাম্পিয়ন (১১): ১৯৩৬ (বসন্ত), ১৯৩৭, ১৯৪০, ১৯৪৫, ১৯৪৯, ১৯৫৪, ১৯৫৫, ১৯৫৭ ১৯৫৯, ১৯৬৩, ১৯৭৬
রানার-আপ (১১): ১৯৩৬ (শরৎ), ১৯৪৬, ১৯৪৭, ১৯৪৮, ১৯৫০, ১৯৫৬, ১৯৫৮, ১৯৬২, ১৯৬৭, ১৯৭০, ১৯৮৬, ১৯৯৪

সোভিয়েত কাপ / রুশ কাপ
চ্যাম্পিয়ন (৭): ১৯৩৭, ১৯৫৩, ১৯৬৭, ১৯৭০, ১৯৭৭, ১৯৮৪, ১৯৯৪–৯৫
রানার-আপ (৮): ১৯৪৫, ১৯৪৯, ১৯৫০, ১৯৫৫, ১৯৭৯, ১৯৯৬–৯৭, ১৯৯৮–৯৯, ২০১১–১২

সোভিয়েত সুপার কাপ / রুশ সুপার কাপ
চ্যাম্পিয়ন: ১৯৭৭
রানার-আপ: ১৯৮৪

রুশ ফুটবল জাতীয় লীগ 
চ্যাম্পিয়ন: ২০১৬–১৭

ইউরোপীয়
উয়েফা কাপ উইনার্স কাপ
রানার-আপ: ১৯৭১–৭২

তথ্যসূত্র

বহিঃসংযোগ

  

ফুটবল ক্লাব দিনামো মস্কো
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯২৩-এ রাশিয়ায় প্রতিষ্ঠিত
১৯২৩-এ প্রতিষ্ঠিত ফুটবল ক্লাব
কং সো-রা

কং সো-রা (জন্ম: ১৮ ফেব্রুয়ারি, ১৯৯০) দক্ষিণ কোরীয় অভিনেত্রী।

পেশা 
২০০৯ এর থ্রিলার মুভি ফোর্থ পিরিয়ড মিস্ট্রি  -তে কঙ্গ তার অভিনয়ের সূচনা করেছিলেন।

২০১৯ সালে, কং সাইক্লিং চলচ্চিত্র উহম বোক-ডং  -এ অভিনয় করেন। 

২০২০ সালে, কঙ্গ একই নামের ওয়েবটিউনের উপর ভিত্তি করে কমেডি চলচ্চিত্র সিক্রেট জু -তে অভিনয় করেছিলেন। এতে তিনি একজন পশু চিকিৎসক থেকে সিংহ হয়ে ওঠার ভূমিকায় অভিনয় করেন।  একই বছর, তিনি প্রেমের গীতিনাট্য চলচ্চিত্র রেইন এন্ড ইয়ুর স্টোরি -তে অভিনয় করেছিলেন।

চলচ্চিত্র

তথ্যসূত্র

বহিঃসংযোগ 
 প্লাম এন্টারটেইনমেন্টে কোং সো-রা 

জীবিত ব্যক্তি
১৯৯০-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
পুরাতন মসজিদ, তারসাস

তারসাস পুরাতন মসজিদ (  ) দক্ষিণ তুরস্কের মেরসিন প্রদেশের তারসাস ইলিতে অবস্থিত। এটি ঐতিহাসিক গির্জা থেকে মসজিদে পরিবর্তিত হয় ।

ভূগোল 
মসজিদটি তারসাস নগরের একটি ভবন। এটি তারসাসের মূল রাস্তার পাশেই অবস্থিত।

ইতিহাস 
মসজিদটি প্রথমে গির্জা হিসাবে নির্মিত হয়। তারসাসের বাসিন্দা  পৌলকে ( এটি টারসাসেরসন্ত পৌল চার্চ না) সম্মান জানিয়ে গির্জার নাম সম্ভবত "সেন্ট পল ক্যাথেড্রাল" রাখা হয়। এটি ১১০২ সালে  বাইজেন্টাইন সাম্রাজ্য শাসনকালের শেষদিকে নির্মিত হয়, যখন শহরটি সেলজুক তুর্কিদের কাছ থেকে প্রথম ক্রুসেড দখল করা করে। পরে ১১৯৮ সালে প্রথম লিওন এই ক্যাথেড্রালের কনরাড ভন উইটেলসবাচের দ্বারা সিলিসিয়ার আর্মেনিয়ান সাম্রাজ্যের  মুকুট পান, যখন আর্মেনিয়ান সাম্রাজ্য বাইজেন্টাইন সাম্রাজ্য থেকে পৃথক হয়।

১৩৫৯ সালে তারসাস তুর্কমেন রাজবংশের রমজানীয়দের অধীভুক্ত হয় এবং ১৪১৫ সালে রমজানীয়দের আহমেট (রাজত্বকালঃ ১৩৮৩-১৫১৬) গির্জাটিকে মসজিদে পরিবর্তিত করে।

ভবন 
ভবন এবং উঠান নিয়ে এর মোট ক্ষেত্রফল ৪৬০ বর্গমিটার (৫,০০০ বর্গফুট)। ভবনের অভ্যন্তরীণ বিস্তার ১৯.৩ মি × ১৭.৫ মি (৬৩ ফুট × ৫৭ ফুট)। গির্জার মূল অংশের বিস্তার ১২.৬ মি (৪১ ফুট)।

মসজিদের সম্মুখভাগে গুপ্ত তোরণ রয়েছে। মূল ফটকটি পশ্চিম দিকে অবস্থিত। প্রবেশপথের দুটি স্তম্ভের অর্ধেক অংশ এবং দক্ষিণ ও উত্তর দেয়ালের স্তম্ভের অর্ধেক অংশও গ্রানাইট পলস্তারা করা হয় এবং মনে করা হয় এটি পূর্বের ভবনের জড়ো উপাদান দিয়ে নির্মিত হয়। ভবনের ছাদে যিশু এবং তাঁর চারজন প্রেরিত পলের ছবি চিত্রিত করা হয়েছে। ভবনের উত্তর-পূর্ব কোণে একটি ঘণ্টাঘর রয়েছে।

তথ্যসূত্র 

তুরস্কের মসজিদ
তুরস্কের স্থাপত্য
আলী ইবনে জিয়াদ

আল-ইবনে যিয়াদ আত-তারাবুলসি আল-তিউনিসি আল-'আবাসি (মৃত্যু:৭৯৯ খ্রিস্টাব্দ)(১৮৩ হিজরি) (), ইসলামী সাহিত্যে সাধারণত আলী ইবনে জিয়াদ বা ইমাম আল-তারাবুলসি হিসাবে পরিচিত, ছিলেন ত্রিপোলি থেকে আসা ৮ম শতাব্দীর তিউনিসীয় মুসলিম আইনজ্ঞ। ইবনে জিয়াদ ছিলেন ইসলামী আইনশাস্ত্রের মালিকি মাযহাবের এক প্রাথমিক আলেম (ফিকহ) এবং ইমাম মালিকের সহচর। আলী ইবনে যিয়াদ ইমাম মালিকের মুওয়াত্তা ইফরিকিয়ায় আনার দায়িত্বে ছিলেন। ৭৯৯ খ্রিস্টাব্দে তিনি মারা যান এবং তিউনিসের মদিনার (পুরানো শহর) কাসবা কোয়ার্টারের সিলসিলা কবরস্থানে তাকে দাফন করা হয়।

তথ্যসূত্র 

৭৯৯-এ মৃত্যু
জন্মের বছর অনুপস্থিত
মালিকি ব্যক্তি
লিবিয় মুসলমান
ফুটবল ক্লাব উফা

ফুটবল ক্লাব উফা (এছাড়াও এফসি উফা (, ) নামে পরিচিত) হচ্ছে উফা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০০৯ সালে প্রতিষ্ঠিত হয়েছে। এফসি উফা তাদের সকল হোম ম্যাচ উফার নেফতিয়ানিক স্টেডিয়ামে খেলে থাকে; যার ধারণক্ষমতা হচ্ছে ১৫,২৩৪। বর্তমানে এই ক্লাবের ম্যানেজারের দায়িত্ব পালন করছেন রাশিদ রাখিমভ এবং সভাপতির দায়িত্ব পালন করছেন মারাত মাগাদেয়েভ। রুশ রক্ষণভাগের খেলোয়াড় পাভেল আলিকিন এই ক্লাবের অধিনায়কের দায়িত্ব পালন করছেন।

তথ্যসূত্র

বহিঃসংযোগ
  

ফুটবল ক্লাব উফা
রুশ প্রিমিয়ার লিগের ক্লাব
রাশিয়ার ফুটবল ক্লাব
২০০৯-এ রাশিয়ায় প্রতিষ্ঠিত
২০০৯-এ প্রতিষ্ঠিত ফুটবল ক্লাব
ফুটবল ক্লাব অরেনবুর্গ

ফুটবল ক্লাব অরেনবুর্গ (এছাড়াও এফসি অরেনবুর্গ, এফকে অরেনবুর্গ () অথবা শুধুমাত্র অরেনবুর্গ নামে পরিচিত) হচ্ছে অরেনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার দ্বিতীয় স্তরের ফুটবল লীগ রুশ জাতীয় ফুটবল লীগে খেলে। এই ক্লাবটি ১৯৭৬ সালে প্রতিষ্ঠিত হয়েছে। এফসি অরেনবুর্গ তাদের সকল হোম ম্যাচ অরেনবুর্গের গাজোভিক স্টেডিয়ামে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন কন্সতান্তিন ইয়েমেলিয়ানভ এবং সভাপতির দায়িত্ব পালন করছেন ভাসিলি স্তলিপিন। সার্বীয় আক্রমণভাগের খেলোয়াড় জর্জে দেস্পোতোভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি অরেনবুর্গ এপর্যন্ত ২টি শিরোপা জয়লাভ করেছে; যেগুলো হচ্ছে রুশ জাতীয় ফুটবল লীগ শিরোপা।

অর্জন

ঘরোয়া
 রুশ জাতীয় ফুটবল লীগ: ২
 ২০১৫–১৬, ২০১৭–১৮

তথ্যসূত্র

বহিঃসংযোগ
  

ফুটবল ক্লাব অরেনবুর্গ
রুশ প্রিমিয়ার লিগের ক্লাব
রাশিয়ার ফুটবল ক্লাব
১৯৭৬-এ রাশিয়ায় প্রতিষ্ঠিত
১৯৭৬-এ প্রতিষ্ঠিত ফুটবল ক্লাব
এসজিআর ১৯৩৫+২১৫৪

এসজিআর ১৯৩৫+২১৫৪ হলো একটি সফট গামা রিপিটার (এসজিআর) এবং একটি প্রাচীন নাক্ষত্রিক ধ্বংসাবশেষ। বর্তমানে, এসজিআর এবং এই সম্পর্কীত ব্যাতিক্রমি এক্স-রশ্মি পালসারগুলিকে ম্যাগনেটার হতে উদ্ভূত হিসেবে বর্ণনা করা হয়। ২৮ এপ্রিল ২০২০ সালে, মিল্কিওয়েতে, ৩০,০০০ আলোক বর্ষ দূরে শৃগাল মণ্ডলে, একটি খুবই উজ্জ্বল রেডিও তরঙ্গ (ফাস্ট রেডিও বার্স্ট (এফআরবি); এফআরবি ২০০৪২৮) ও এসম্পর্কিত একটি খুবই উজ্জ্বল এক্স-রশ্মি প্রতিরূপের সঙ্গে পর্যবেক্ষিত হয়। এই সনাক্তকরণটি লক্ষনীয় কেননা এটি মিল্কিওয়েতে সনাক্তকৃত প্রথম এফবিআর এবং প্রথম কোনো জ্ঞাত উৎসের সাথে সংযুক্ত।

আরো দেখুন 

 এসজিআর ০৫২৫-৬৬
 এসজিআর ১৯০০+১৪
 পিএসআর বি১৫০৯-৫৮
 পিএসআর জে১৭৪৮-২৪৪৬এডি

তথ্যসূত্র

বহিঃসংযোগ 
 SGR 1935+2154 - SIMBAD Astronomical Database

২০২০ সালে আবিস্কৃত জ্যোতির্বৈজ্ঞানিক বস্তু সমূহ
ম্যাগনেটার
আকাশগঙ্গা
ভৌত বিশ্বতত্ত্ব
এসজিআর
শৃগাল মণ্ডল
নীল মসজিদ (আমস্টারডাম)

নীল মসজিদ () নেদারল্যান্ডের আমস্টারডাম নিউই-ওয়েস্টে অবস্থিত একটি মসজিদ ও সাংস্কৃতিক কেন্দ্র। ২০০৮ সালে মসজিদটির নির্মাণ কাজ শুরু হয়। মসজিদটি নির্মাণে কুয়েত সরকার ইউরোপ ট্রাস্ট নেদারল্যান্ড এর কার্যালয়ের মাধ্যমে আর্থিক সহায়তা প্রদান করেছিলো।
নীল রঙ এবং ঐতিহ্যগতভাবে মিনারের গঠনপ্রণালী ও মুসলমানদের উপাসনার জায়গা হিসেবে অন্যান্য প্রতিকৃতির কারণে স্থাপত্যশৈলীর দিক দিয়ে মসজিদটির তাৎপর্য রয়েছে।

স্থাপত্য
নীল মসজিদ ঐতিহাসিক ও আধুনিক স্থাপত্যের মিশ্রণে তৈরি। মসজিদটি নীল ইট দ্বারা ৭৯০ বর্গমিটার জায়গা ওপর  নির্মিত। অন্যান্য ঐতিহাসিক মসজিদের মতো নীল মসজিদেও আজান সম্প্রচারের জন্য লাউডস্পিকারের ব্যবহার করে থাকে। মসজিদে প্রার্থনার জন্য পাঁচটি কক্ষ, ইসলামি শিক্ষার জন্য পাঁচটি শ্রেণি কক্ষ, একটি লেকচার কক্ষ এবং দুটি সভা কক্ষ রয়েছে।

রূপকল্প
নীল মসজিদ নিজেদের "উন্নতি ও আধুনিক" উভয় নীতির জন্য মৌলিকতাবাদের গর্ব এবং যুবকদের ইসলামের আধুনিক পদ্ধতিতে শিক্ষা প্রদান করে থাকেন।
নীল মসজিদ আত্মিক শান্তি ও সমন্বয়সাধনের জায়গা হিসেবে ফোকাস করে থাকে। ডাচ ভাষা হচ্ছে নীল মসজিদের দাফতরিক ভাষা।

ব্যবস্থাপনা
মসজিদে সাধারণ ব্যবস্থাপনা স্বেচ্ছামূলক। বোর্ডের সদস্যবৃন্দ  মসজিদের বিভিন্ন হিসাব নিকাশের জন্য প্রতি মাসে একবার সভার আয়োজন করে থাকে। অপ্রীতিকর আচরণের জন্য যে কাউকে মসজিদে প্রবেশে বাধা দেওয়ার অধিকার মসজিদ বোর্ডের রয়েছে। মসজিদটি ধূমপান মুক্ত ও প্রার্থনার সময় সেখানে মোবাইল ফোন ব্যবহারের অনুমতি নেই।

বিতর্ক
নীল মসজিদ মুসলিম ব্রাদারহুডের সদস্যদের দ্বারা প্রতিষ্ঠিত এমন একটি উদ্বেগ ছড়িয়ে পড়ে। যুক্তরাজ্যের দ্য ইউরোপ ট্রাস্টের পরিচালক ও মুসলিম ব্রাদারহুডের সদস্য আহমেদ আল-রাওয়ী বলেন, মসজিদ প্রতিষ্ঠায় আর্থিক সহায়তা প্রদান ও ভাবাদর্শের কারণে এই উদ্বেগ-উৎকণ্ঠা ছড়িয়ে পড়েছিলো।

নীল মসজিদের পাবলিক স্পিকারের মধ্যে অন্তর্ভুক্ত সেমিটি বিরোধী মিশরীয় ইমাম মাহমুদ আল-মাসরি যাকে ফ্রান্সে নিষিদ্ধ করা হয়েছিল, রেমি সোয়েলিরম্যান ও শেখ খালিদ ইয়াসিনদের মতো সালাফি ধর্মপ্রচারকদের কারণে আরও একটি বিতর্ক ছড়িয়ে পড়ে।

আমস্টারডামের ডাচ নাগরিকগণ কুয়েতের ধর্মমন্ত্রণালয়ের অধীনে বিশেষ করে মুসলিম ব্রাদারহুডের কুয়েতি সদস্য ড. মুতলাক রশীদ আলকারাওয়ীর অধীনে উক্ত বিতর্কের বিরুদ্ধে একটি দরখাস্ত তথা আবেদন করেন। হেট প্যারোল সংবাদপত্রের খবর অনুযায়ী, কুয়েতের ইসলামি সম্পর্ক মন্ত্রণালয় নীল মসজিদ নির্মাণে আর্থিক সহায়তা প্রদান ছাড়াও মসজিদের ধর্মপ্রচারক ও নেতাদেরও বেতন প্রদান করে থাকেন।

তথ্যসূত্র

বহিঃসংযোগ
 

নেদারল্যান্ডের মসজিদ
আমস্টারডামের ধর্মীয় ভবন ও স্থাপনা
ইউরোপে মসজিদ সম্পর্কিত বিতর্ক
জসিম উদ্দিন

জসিম উদ্দিন বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ ও ভোলা-৩ (লালমোহন-তজুমদ্দিন) আসনের সাবেক সংসদ সদস্য।

প্রাথমিক জীবন 
জসিম উদ্দিন ভোলা জেলার লালমোহন উপজেলায় জন্মগ্রহণ করেন।

কর্মজীবন 
জসিম উদ্দিন বাংলাদেশ সেনাবাহিনীর অবসরপ্রাপ্ত মেজর। ৩১ আগস্ট ২০০৪ সালে তাকে সেনাবাহিনী থেকে বাধ্যতামূলক অবসর দেওয়া হয়। ২৯ ডিসেম্বর ২০০৮ সালে নবম সংসদ নির্বাচনে বাংলাদেশ আওয়ামী লীগের মনোনয়ন নিয়ে তিনি ভোলা-৩ (লালমোহন-তজুমদ্দিন) আসন থেকে বিএনপির হাফিজ উদ্দিন আহমেদকে হারিয়ে সংসদ সদস্য নির্বাচিত হয়েছিলেন।

বিতর্ক 
বাংলাদেশ নির্বাচন কমিশনে স্বাভাবিক অবসরের প্রমাণপত্র দেখিয়ে নির্বাচনে প্রার্থী হন তিনি। বাংলাদেশের গণপ্রতিনিধিত্ব আদেশ আইনের ১২ (চ) ধারা মতে চাকুরি থেকে অবসর গ্রহণের পর ৩ বছর এবং ১২ (ছ) ধারা মতে বাধ্যতামূলক অবসরের পর ৫ বছরের মধ্যে নির্বাচন করা যায় না এই  অভিযোগ এনে হাফিজ উদ্দিন আহমেদ হাইকোর্টে জসিমের সংসদ সদস্য পদ অবৈধ ঘোষণার আবেদন জানান। ২৬ ফেব্রুয়ারি ২০০৯ সালে কোর্ট জসিম উদ্দিনের সংসদ সদস্য পদ অবৈধ ঘোষণা করে এবং রায়ের বিরুদ্ধে আপিল আবেদনও হাইকোর্টের আপিল বিভাগ ১৮ অক্টোবর ২০০৯ সালে খারিজ করে দিলে ফলে ভোলা-৩ আসনটি এখন শূন্য ঘোষণা হয়।

তথ্যসূত্র 

জীবিত ব্যক্তি
ভোলা জেলার রাজনীতিবিদ
বাংলাদেশী সেনা কর্মকর্তা
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
আলবা ফ্লোরেস

আলবা গনজালেজ ভিলা (জন্ম ২৭ অক্টোবর, ১৯৮৬) পেশাগত ভাবে পরিচিত আলবা ফ্লোরেস নামে। তিনি একজন স্প্যানিশ অভিনেত্রী। তিনি ভিস অ্যা ভিসে "সারে ভার্গাস ডি জিসাস" এবং লা কাসা দি পাপেলে "নাইরোবি" নামক চরিত্রে তার অভিনয়ের জন্য পরিচিতি পান।

জীবিত ব্যক্তি
১৯৮৬-এ জন্ম
মাদ্রিদের অভিনেত্রী
স্পেনীয় টেলিভিশন অভিনেত্রী
স্পেনীয় চলচ্চিত্র অভিনেত্রী
২১শ শতাব্দীর স্পেনীয় অভিনেত্রী
স্পেনীয় ওয়েব ধারাবাহিকের অভিনেত্রী
ওয়েব ধারাবাহিকের অভিনেত্রী
সিপসেলুরাস

সিপসেলুরাস হলো উড়ুক্কু মাছ পরিবারের একটি গণ।

প্রজাতি
এই গণে ১২টি প্রজাতি আছেঃ
Cypselurus angusticeps (নিকোলস ও ব্রিডার, ১৯৩৫) — narrowhead flying fish
Cypselurus callopterus (গুন্থার, ১৮৬৬) — ornamented flying fish, beautyfin flying fish
Cypselurus comatus (মিচিল, ১৮১৫) — clearwing flying fish
Cypselurus hexazona (ব্লিকার, ১৮৫৩) — darkbar flying fish
Cypselurus hiraii (টি এবি, ১৯৫৩)
Cypselurus longibarbus (পেরিন, ১৮৬১)
Cypselurus naresii (গুন্থার, ১৮৮৯) — Pharao flying fish
Cypselurus oligolepis (ব্লিকার, ১৮৬৫) — large-scale flying fish
Cypselurus opisthopus (ব্লিকার, ১৮৬৫) — black-finned flying fish
Cypselurus poecilopterus (ভ্যালেন্সিয়েনিস, ১৮৪৭) - yellow-wing flying fish
Cypselurus simus (ভ্যালেন্সিয়েনিস, ১৮৪৭) — short-nosed flying fish
Cypselurus starksi (টি এবি, ১৯৫৩)

তথ্যসূত্র 

সিপসেলুরাস
সাইপসেলুরিনা
উইলিয়াম জন সোয়াইনসন কর্তৃক নামকরণকৃত ট্যাক্সা
সামুদ্রিক মাছের গণ
প্রফেসর (মানি হেইস্ট)

প্রফেসর (সের্হিও মারকিনা)  নেটফ্লিক্স সিরিজ মানি হেইস্টের একটি কাল্পনিক চরিত্র, চরিত্রায়ন করেছেন স্প্যানিশ অভিনেতা আলবারো মোর্তে।  ওয়েব সিরিজটিতে তিনি ডাকাতি পরিকল্পনা বাস্তবায়নের জন্য একটি দল গঠন করেন এবং ডাকাত দলের অন্যতম সদস্য বার্লিনের ভাই।

চরিত্র
প্রফেসর গ্যাংয়ের প্রধান, তিনি রয়াল মিন্ট (টাকশাল) ও মাদ্রিদে অবস্থিত ব্যাংক অভ স্পেনে ডাকাতির জন্য নিপুণভাবে পরিকল্পনা করেন ও পরিচালনা করেন। তিনি অত্যন্ত তীক্ষ্ম  মেধা সম্পন্ন।  পাশাপাশি তার আচরণ অত্যন্ত আভিজাত্যপূর্ণ। ডাকাতি পরিকল্পনাটি ছিলো মূলত তার বাবার, বাবার মৃত্যুর বদলা নিতে ডাকাতি পরিকল্পনা বাস্তবায়ন করেন। তার দাদা ইতালিতে ফ্যাসিবাদীর বিরুদ্ধে লড়াই করেছেন।

প্রতিক্রিয়া
দ্য প্রফেসর সিরিজটির অন্যতম দর্শক আদৃত চরিত্র।প্রফেসর চরিত্রে অভিনয়ের জন্য মোর্তে ২০১৮ সালে প্রিমিওস দে লা ইউনিয়ন দে অ্যাক্টরস এ সেরা টেলিভিশন অভিনেতা বিভাগে মনোনীত হোন এবং ২০১৯ সালে ২১তম প্রিমিওস আইআরআইএস তে সেরা অভিনেতা বিভাগে পুরস্কার জিতে নেন, ২০২০ সালে প্রিমিওস ফিরোজ এ সিরিজের মুখ্য চরিত্র বিভাগে মনোনীত হোন।

তথ্যসূত্র 

মানি হাইস্টের চরিত্র
টেলিভিশনে পুরুষ চরিত্র
২০১৭-এ প্রবর্তিত টেলিভিশন চরিত্র
কাল্পনিক চোর
কাল্পনিক স্পেনীয় ব্যক্তি
সজীবা ডি সিলভা

করুণাকালাগে সজীবা চানকা ডি সিলভা (; জন্ম: ১১ জানুয়ারি, ১৯৭১) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০০ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, নন্দেস্ক্রিপ্টস ক্রিকেট ক্লাব, সেবাস্টিয়ানিটেস ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন সজীবা ডি সিলভা।

খেলোয়াড়ী জীবন 
১৯৯০-৯১ মৌসুম থেকে ২০০৩ সাল পর্যন্ত সজীবা ডি সিলভা’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে আটটিমাত্র টেস্ট ও আটত্রিশটি একদিনের আন্তর্জাতিকে অংশগ্রহণ করেছেন সজীবা ডি সিলভা। ১৪ মার্চ, ১৯৯৭ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৯৯ তারিখে ঢাকায় অনুষ্ঠিত এশিয়ান টেস্ট চ্যাম্পিয়নশীপে পাকিস্তান দলের বিপক্ষে সর্বশেষ টেস্টে অংশ নেন তিনি।

১৯৯৯ সালে দলের সাথে জিম্বাবুয়ে গমন করেন। জাতীয় দলে তাকে অন্তর্ভুক্ত করার সুযোগের পূর্ণাঙ্গ সদ্ব্যবহার করেছিলেন। বুলাওয়েতে সিরিজের দ্বিতীয় ওডিআইয়ে রাসেল আর্নল্ডের সাথে দশম উইকেটে ৫১ রান তুলেন। এটিই ওডিআইয়ে শ্রীলঙ্কার শেষ উইকেট জুটিতে সর্বোচ্চ রানের নতুন রেকর্ড।

পাকিস্তানের মুখোমুখি 
কলম্বোয় সফরকারী পাকিস্তানের বিপক্ষে টেস্ট সিরিজে তাকে রাখা হয়। তবে, টেস্টে আহামরি কোন অবদান রাখেননি। তাসত্ত্বেও একদিনের ক্রিকেটে অত্যন্ত কার্যকরী ভূমিকা রাখেন। টেস্টের উপযোগী দ্রুতলয়ে বোলিং করতে না পারলেও বলে সুইং আনয়ণ ও নিখুঁত নিশানা বরাবর বোলিংয়ে প্রভাব বিস্তার করতেন। ওডিআইয়ে বেশ কিছু উইকেট লাভের কৃতিত্ব দেখান। তার বল থেকে ব্যাটসম্যানদেরকে রান সংগ্রহে কিছুটা চিন্তা-ভাবনা করে অগ্রসর হতে হতো।

পরিসংখ্যান 
টেস্টে ৫-উইকেট

তথ্যসূত্র

আরও দেখুন 
 নুয়ান জয়সা
 কপিলা বিজেগুণবর্ধনে
 শ্রীলঙ্কান টেস্ট ক্রিকেটারদের তালিকা
 ১৯৯৮-৯৯ এশিয়ান টেস্ট চ্যাম্পিয়নশীপ
 প্রথম-শ্রেণীর ক্রিকেট দলসমূহের বর্তমান তালিকা
 শ্রীলঙ্কান একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৭১-এ জন্ম
জীবিত ব্যক্তি
বাসনাহিরা নর্থের ক্রিকেটার
বাসনাহিরা সাউথের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
জন জং-সেও

জন জং-সেও (জন্ম: ৫ জুলাই ১৯৯৪) দক্ষিণ কোরীয় অভিনেত্রী। তিনি ২০১৮ সালের প্রশংসিত দক্ষিণ কোরীয় থ্রিলার বার্নিংয়ে  হাই-মির চরিত্রে অভিনয় করার জন্য সবচেয়ে বেশি পরিচিত।

জীবনের প্রথমার্ধ 
জন পরিবারের একমাত্র সন্তান হিসাবে সিওলে জন্মগ্রহণ করেছিলেন। জন যখন ছোট তখন তার পরিবার কানাডায় চলে আসে। তিনি কানাডার একটি মিডল স্কুলে পড়াশোনা করেছেন, তারপরে কোরিয়ায় ফিরে আসেন এবং আনিয়াং আর্টস হাই স্কুল থেকে স্নাতক হন। উচ্চ বিদ্যালয়ের পরে তিনি সেজং বিশ্ববিদ্যালয়ে পড়াশোনা করেছেন। ২০১৮ সালে তিনি তার অভিনয়জীবন অনুসরণের জন্য বিশ্ববিদ্যালয় থেকে বিরতি নিয়েছিলেন।

চলচ্চিত্রের তালিকা

তথ্যসূত্র

বহিঃসংযোগ 

 মাই কোম্পানিতে জিওন জং-সিও  
    
    
 

জীবিত ব্যক্তি
১৯৯৪-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় অভিনেত্রী
দক্ষিণ কোরীয় টেলিভিশন অভিনেত্রী
২১শ শতাব্দীর দক্ষিণ কোরীয় অভিনেত্রী

দক্ষিণ কোরীয় ওয়েব ধারাবাহিকের অভিনেত্রী
চিলোপোগন

চিলোপোগন বা Cheilopogon হলো উড়ুক্কু মাছ পরিবারের একটি গণ

প্রজাতি
বর্তমানে এই গণে ২৯টি প্রজাতি রয়েছেঃ
Cheilopogon abei পেরিন, 1996 (Abe's flyingfish)
Cheilopogon agoo (টেমিঙ্ক ও স্কেগেল, 1846) (Japanese flyingfish)
Cheilopogon altipennis (ভ্যালেন্সিয়েনিস , 1847) (smallhead flyingfish)
Cheilopogon arcticeps (গুন্থার, 1866) (white-finned flyingfish)
Cheilopogon atrisignis (ও পি জেমকিন্স, 1903) (glider flyingfish)
Cheilopogon cyanopterus (ভ্যালেন্সিয়েনিস , 1847) (margined flyingfish)
Cheilopogon doederleinii (স্টেইনডাচনার, 1887)
Cheilopogon dorsomacula (ফাউলার, 1944) (backspot flyingfish)
Cheilopogon exsiliens (লিনিয়াস, 1771) (bandwing flyingfish)
Cheilopogon furcatus (মিচিল, 1815) (spotfin flyingfish)
Cheilopogon heterurus (রাফিনেস্ক, 1810) (Mediterranean flyingfish)
Cheilopogon hubbsi (পেরিন, 1961) (blotchwing flyingfish)
Cheilopogon intermedius পেরিন, 1961 (intermediate flyingfish)
Cheilopogon katoptron (ব্লিকার, 1866) (Indonesian flyingfish)
Cheilopogon melanurus (ভ্যালেন্সিয়েনিস, 1847) (Atlantic flyingfish)
Cheilopogon milleri (গিবস ও স্টেইগার, 1970) (Guinean flyingfish)
Cheilopogon nigricans (এফ ডি বেনেট, 1840) (blacksail flyingfish)
Cheilopogon olgae বেরি , 2009
Cheilopogon papilio (এইচ ডব্লিউ ক্লার্ক, 1936) (butterfly flyingfish)
Cheilopogon pinnatibarbatus (ই টি বেনেট , 1831)
Cheilopogon pinnatibarbatus californicus (জে জি কুপার, 1863) (California flyingfish)
Cheilopogon pinnatibarbatus japonicus (ভি ফ্রাঞ্জ, 1910)
Cheilopogon pinnatibarbatus melanocercus (জে ডি ওগেলবি, 1885) (Australasian flying fish)
Cheilopogon pinnatibarbatus pinnatibarbatus (ইটি বেনেট, 1831) (Bennett's flyingfish)
Cheilopogon pitcairnensis (নিকোলস ও ব্রিডার, 1935)
Cheilopogon rapanouiensis পেরিন, 1961 (Easter Island flyingfish)
Cheilopogon spilonotopterus (ব্লিকার, 1866) (stained flyingfish)
Cheilopogon spilopterus (ভ্যালেন্সিয়েনিস, 1847) (manyspotted flyingfish)
Cheilopogon suttoni (হুইটলে ও কলিফেক্স, 1938) (Sutton's flyingfish)
Cheilopogon unicolor (ভ্যালেন্সিয়েনিস, 1847) (limpid-wing flyingfish)
Cheilopogon ventralis (নিকোলস ও ব্রিডার, 1935)
Cheilopogon xenopterus (সিএইচ গিলবার্ট, 1890) (whitetip flyingfish)
দ্বিতীয় আদিল

মালিকুল আদিল সাইফুদ্দিন আবু বকর ইবনে নাসিরুদ্দীন মুহাম্মদ () (আনু. ১২২১ - ৯ ফেব্রুয়ারি ১২৪৮) ১২৩৮ থেকে ১২৪০ সাল পর্যন্ত মিশরের আইয়ুবীয় রাজবংশের সুলতান ছিলেন। তিনি আদিল দ্বিতীয় হিসাবে বেশি পরিচিত।

তার বাবা কামিল ছিলেন সালাউদ্দিনের ভ্রাতুষ্পুত্র। যিনি ১২৩৮ সালে মারা যান, দ্বিতীয় আদিল কিছুটা অপ্রস্তুত হয়ে তাঁর পদাঙ্ক অনুসরণ করেছিলেন। দেশ যখন অরাজকতায় ছেয়ে গেলে তার নির্বাসিত সৎভাই সালিহ আইয়ুব সুযোগবুঝে তাকে পদচ্যুত করেন। আদিল পদচ্যুতির আট বছর পরে কারাগারে মারা যান।

ইতিহাস 
আদিলের সময় আইয়ুবীদের মধ্যে সহিংস শক্তির লড়াই ছড়িয়ে পড়ে। তিনি সিরিয়ায় তার আত্মীয়দের বিরুদ্ধে নিজেকে জোর দিতে পারছিলেন না। গৃহযুদ্ধের মাধ্যমে আইয়ুবীদের দুর্বল করার বিষয়টি মঙ্গোলরা উত্তর ইরাক জয় করতে ব্যবহার করেছিল। এছাড়াও ১২৩৯ সালে জেরুজালেমের রাজ্যে জাফার শান্তিচুক্তি সমাপ্তির ঠিক পরেই, চ্যাম্পেনের থিওবাল্ড চতুর্থ (ব্যারনদের ক্রুসেড) এর অধীনে একটি ক্রুসেড সেনাবাহিনী এসেছিল। যারা এস্কালন দখল করে এবং তবে শেষপর্যন্ত ধরে রাখতে পারেনি। শেষ পর্যন্ত আদিল তার সৎভাই সালিহ আইয়ুবের কাছে অভ্যন্তরীণ ইসলামী শক্তির লড়াইয়ে পরাজিত হয়েছিল। রুনসিম্যানের মতে, দ্বিতীয় আদিল তার প্রিয়তম এক কৃষ্ণাঙ্গ ব্যক্তির হাতে সরকারকে দায়িত্ব অর্পণ করে তাঁর মন্ত্রীদের বিরক্ত করেছিলেন। ১২৪০ সালের মে মাসের শেষ দিকে বা জুনের শুরুর দিকে তাকে ষড়যন্ত্রের দ্বারা পদচ্যুত করার পরে, সালিহ আইয়ুব মিশরের সিংহাসন গ্রহণ করেছিলেন।

আদিল দ্বিতীয় ১২৪৮ সালে মারা যাওয়ার আগ পর্যন্ত বন্দী অবস্থায় ছিলেন। আবুল ফিদার মতে , তিনি মুগিস ফাতেহুদ্দিন উমর নামে এক নাবালিক পুত্র রেখে গেছেন।

আরও দেখুন 
 মিশরের শাসকদের তালিকা

তথ্যসূত্র 

জন্মের সাল অজানা
১২৪৮-এ মৃত্যু
১২২০-এর দশকে জন্ম
১৩শ শতাব্দীর মিশরের আইয়ুবীয় সুলতান
শারজাহ মসজিদ

শারজাহ মসজিদ (), সংযুক্ত আরব আমিরাতের শারজাহের আমিরাতের বৃহত্তম মসজিদ।

ইতিহাস 

২০১৪ সালে প্রায় ৩০০ মিলিয়ন দিরহাম নিয়ে নির্মাণ কাজ শুরু হয়। এটি ২০১৯ সালের ১০ই মে শারজাহের শাসক শায়খ সুলতান বিন মুহাম্মদ আল-কাসিমি উদ্বোধন করেন। 

এই অনুষ্ঠানের স্মরণে সংযুক্ত আরব আমিরাতের কেন্দ্রীয় ব্যাংক কর্তৃক শারজাহ ইসলামিক ব্যাংকের নকশায়, কুরআনের আয়াত লিখিত এক স্বর্ণ ও একটি রৌপ্য প্রকাশ করে।

ভূগোল, মাত্রা এবং পরিসংখ্যান 
এটি আমিরাত সড়ক এবং মালেহা সড়কের সংযোগস্থলে তায়ে অঞ্চলে অবস্থিত। মসজিদ, এর বাগান এবং সকল সুবিধা নিয়ে  মোট ২,০০,০০০ বর্গফুট (১৯০,০০০ বর্গমিটার) এলাকা জুড়ে এটি নির্মিত। দেশের পূর্বের বৃহত্তম কিং ফয়সাল মসজিদ ১০,০০০ - ১২,০০০ বর্গমিটার (১১০,০০০-১৩০,০০০ বর্গফুট) তুলনায় এটি বড় মসজিদ। শারজাহ মসজিদটি অমুসলিম দর্শনার্থীদের জন্য উন্মুক্ত। মসজিদটিতে একটি বিশাল গন্থাগার রয়েছে যেখানে অনেকগুলি ইসলামিক কর্মের আসল বই রয়েছে। মসজিদ প্রাঙ্গণে অনেকগুলো গাড়ি রাখার ব্যবস্থা রয়েছে, এতে ২,২০০ টিরও বেশি কার ও বাস রাখা যায়। মসজিদ প্রাঙ্গণের চারপাশে দর্শনার্থীদের ঘোরাঘুরি করার জন্য একটি রাবার রেললাইন মসজিদটির চতুর্দিকে রয়েছে। এটিতে একটি স্মরণিক দোকান, জাদুঘর এবং ঝর্ণা রয়েছে। এটিতে দুটি ওযুখানা এবং প্রবীণদের জন্য ১০০ টি হুইলচেয়ার রয়েছে।

মসজিদের ভিতরে ৫,০০০ জনসহ মোট ২৫,০০০ জন নামাজ পড়তে পারে, যারমধ্যে ৬১০ জন মহিলা অংশগ্রহণ করতে পারে। সামনের হল এবং পাশের লবিগুলিগুলোতে ৬,০০০ জনেরও বেশি এবং বহিরঙ্গনে ১৩,৫০০ জন নামাজ পড়তে পাড়ে।

আরও দেখুন 
 সংযুক্ত আরব আমিরাতে ইসলাম
 সংযুক্ত আরব আমিরাতের মসজিদের তালিকা
 শেখ জায়েদ মসজিদ 
 সুলতান কাবুস গ্র্যান্ড মসজিদ

তথ্যসূত্র

বহিঃসংযোগ 
 শারজাহ মসজিদের ভিতরে: আমিরাতের বৃহত্তম মসজিদ, খালিজ টাইমস ( ফেসবুক ) 
 শারজাহ মসজিদে নামাজ পড়ছেন ভক্তরা 
 নতুন শারজা মসজিদের ভিতরের দৃশ্য বায়ুত ডটকম ( ইউটিউব ) এর অভ্যন্তরীণ চেহারা

গম্বুজসহ মসজিদ
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
সংযুক্ত আরব আমিরাতের মসজিদ
২০১৯-এ সম্পন্ন মসজিদ
২১শ শতাব্দীর মসজিদ
২০১৯-এ সংযুক্ত আরব আমিরাতে প্রতিষ্ঠিত
পাকিস্তান ইন্টারন্যাশনাল এয়ারলাইন্স ফ্লাইট ৮৩০৩

পাকিস্তান ইন্টারন্যাশনাল এয়ারলাইন্স ফ্লাইট ৮৩০৩ ছিল পাকিস্তানের একটি ঘরোয়া যাত্রীবাহী বিমান, যা লাহোরের আল্লামা ইকবাল আন্তর্জাতিক বিমানবন্দর থেকে করাচির জিন্নাহ আন্তর্জাতিক বিমানবন্দর যাত্রী পরিবহন করত। ২০২০ সালের ২২ মে এয়ারবাস এ৩২০ মডেলের বিমানটি করাচির মডেল কলোনি নামক জনবহুল আবাসিক এলাকায় বিধ্বস্ত হয়। উড়োজাহাজটিতে মোট ৯১ জন যাত্রী এবং ৮ জন ক্রু অবস্থান করছিল। এদের মধ্যে ৯৭ জনই মৃত্যু বরণ করে। বেঁচে যাওয়া দুজন বিমান যাত্রী সহ হতাহতের সংখ্যা কমপক্ষে ১৩ জন।

উড়োজাহাজ 

উড়োজাহাজটি ছিল এয়ারবাস এ৩২০-২১৪ মডেলের। ২০০৪ সালে চীনে এটি তৈরি করা হয় এবং চায়না ইস্টার্ন এয়ারলাইন্স এটিকে বি-৬০১৭ নামে ২০০৪ থেকে ২০১৪ সাল পর্যন্ত ব্যবহার করে। তারপর, ২০১৪ সালের ৩১ অক্টোবর পাকিস্তান ইন্টারন্যাশনাল এয়ারলাইন্স এ বিমানটি জিই ক্যাপিটাল অ্যাভিয়েশন সার্ভিসেস'র কাছ থেকে লিজ নেয় এবং "এপি-বিএলডি" হিসেবে রেজিস্ট্রেশন করে।

দুর্ঘটনা 
ক্যাপ্টেন সাজ্জাদ গুল চালিত ফ্লাইটটি ২০২০ সালের ২২ মে স্থানীয় সময় দুপুর ২:৪৫ (৯:৪৫ ইউটিসি)-এ ঘনবসতিপূর্ণ মডেল কলোনিতে বিধ্বস্ত হয়। এ সময় বিমানটি তার গন্তব্যস্থল থেকে মাত্র  দূরে ছিল। বলা হচ্ছে, বিমানটি ভূপাতিত হওয়ার আগেই এর ডানায় আগুন লেগে গিয়েছিল। আর, বিমানটি আবাসিক এলাকায় পতিত হওয়ায় সেখানকার অনেকগুলো ভবন ক্ষতিগ্রস্ত হয়েছিল, এমনকি কয়েকটিতে আগুন লেগে গিয়েছিল।

ক্ষয়ক্ষতি

আরও দেখুন 
 জারা আবিদ

তথ্যসূত্র

বহিঃসংযোগ  

পাকিস্তানের বিমান দুর্ঘটনা ও ঘটনা
২০১৯–২০ বেলজীয় প্রথম বিভাগ এ

২০১৯–২০ বেলজীয় প্রথম বিভাগ এ বেলজীয় ফুটবল লীগ বেলজীয় প্রথম বিভাগ এ-এর ১১৭তম মৌসুম ছিল। এই লীগটি ১৮৯৫ সালে প্রতিষ্ঠিত হয়েছে। এই মৌসুমটি ২০১৯ সালের ২৬শে জুলাই শুরু হয়েছে এবং ২০২০ সালের ৭ই মার্চ তারিখে শেষ হয়েছে। খেংক হচ্ছে এই লীগের পূর্ববর্তী চ্যাম্পিয়ন ছিল। এই মৌসুমে মেখেলেন ২০১৮–১৯ বেলজীয় প্রথম বিভাগ বি হতে যোগদান করেছিল এবং লোকেরেন ২০১৯–২০ বেলজীয় প্রথম বিভাগ বিতে অবনমিত হয়েছিল।

২০২০ সালের ২রা এপ্রিল তারিখে, জুপিলার প্রো লীগের পরিচালনা পর্ষদ ২০১৯–২০ করোনাভাইরাসের বৈশ্বিক মহামারি চলাকালীন মৌসুমটি বাতিল করার প্রস্তাব করতে সম্মত হয়েছিল। এই প্রস্তাবটি যদি মেনে নেওয়া হতো, তবে ক্লাব ব্রুজকে বিজয়ী ক্লাব হিসেবে ঘোষণা করা হবে। এরই মধ্যে উয়েফা ইউরোপে সকল দলগুলোকে নিষিদ্ধ করে দেওয়ার হুমকি দিয়েছে, যদি না তারা তাদের নিজস্ব লীগের বাকি সকল ম্যাচ শীঘ্রই শেষ না করে। এই প্রস্তাবটি মেনে নেওয়ার সিদ্ধান্তটি প্রথমে ২০২০ সালের ১৫ই এপ্রিল তারিখের একটি সভায় একটি ভোটের মাধ্যমে গ্রহণ করার কথা ছিল, তবে তা তিনবার স্থগিত করা হয়েছিল।

২০২০ সালের ১৫ই মে তারিখে, এক সাধারণ সভায় ক্লাব ব্রুজকে এই আসরের বিজয়ী দল হিসেবে ঘোষণা করা হয়।

দল
এই মৌসুমে সর্বমোট ১৬টি দল অংশগ্রহণ করেছে।

স্টেডিয়াম এবং অবস্থান

সারাংশ

লীগ টেবিল

প্রতি রাউন্ড অনুযায়ী অবস্থান

তথ্যসূত্র

বেলজীয় প্রথম বিভাগ এ-এর মৌসুম
২০১৯–২০-এ বেলজীয় ফুটবল
বেলজীয়
বেলজীয় প্রথম বিভাগ এ